Սահիկներու օգնութեամբ, ան ներկաներուն ծանօթացուց Շահինի կարգ մը ստեղծագործութիւնները եւ կեանքի դրուագներէն նկարներ, եզրակացնելով, թէ հակառակ երկու առիթներով արկածներու հանդիպած ըլլալով եւ իր սեղծագործութիւններուն մեծ բաժինը կորսնցուցած ըլլալով, ան բախտաւոր գտնուած է եւ իր գործերը այսօր տեղ գտած են միջազգային մեծանուն տասնեակ մը թանգարաններու մէջ։ Ֆրանսայէն ետք, երկրորդ տեղը կը գրաւէ Հայաստանի Ազգային Պատկերասրահը, որ ունի Շահինի յատուկ բաժին մը եւ անոր ստեղծագործութիւններէն 300-է աւելի նմուշներ։